હવે એ જ રીતે તેઓ ટ્વીટર પર પણ પીએમ મોદીને સવાલો કરી રહ્યાં છે. શનિવારે પીએમ મોદીને ગુજરાતના શિક્ષણ અંગે સવાલ કરતા તેમણે પૂછ્યું હતું કે, પ્રધાનમંત્રીજી ચોથો સવાલ - સરકારી શાળા-કૉલેજોની કિંમતે કર્યો શિક્ષણનો વેપાર. મોંઘી ફીને કારણે વિદ્યાર્થીઓને પડ્યો માર, ન્યૂ ઇન્ડિયાનું સપનું કઇ રીતે થશે સાકાર? સરકારી શિક્ષા પર કરવામાં આવેલ ખર્ચમાં ગુજરાત દેશમાં 26મા સ્થાન પર કેમ છે? યુવાઓની શું ભૂલ છે? પોતાના ભાષણોમાં પણ રાહુલ ગાંધી રાજ્યમાં શિક્ષણ સેવાઓ, સગવડો અંગે સવાલો કરી ચૂક્યા છે.